**Vejledning til autorisering af revisor hos SKAT**

I forbindelse med at TastSelv-koderne hos SKAT udfases og at alle virksomheder og personer overgår til NemId eller digital signatur er det vigtigt, at der gives autorisation til revisor, således at revisor kan indhente bl.a. skatteoplysninger og udfylde selvangivelser, hvilket gøres således:

**Erhverv**

Log på TastSelv Erhverv som hidtil ved brug af NemId, digital signatur eller TastSelv-kode.

Nederst i venstre kolonne klikkes på *Rettigheder til selvbetjening*.

Et nyt skærmbillede fremkommer med overskriften *Autorisér revisor/rådgiver*.

I feltet *indberetningsområde* vælges den første post (f.eks. moms) på listen, hvorefter der klikkes på pilen til højre for feltet.

I feltet *CVR-/SE-nr* indtastes Elley Revision’s CVR-nr. med cifrene *10 93 86 94* (uden indtastning af mellemrum), hvorefter der klikkes på pilen til højre for feltet. Elley Revision fremkommer automatisk i kolonnen *Firmanavn*.

Feltet *slutdato* udfyldes automatisk.

Klik på feltet *Gem*.

Samme procedure følges for de resterende indberetningsområder (f.eks. registreringsbevis, selvangivelse selskaber m.fl., skatteoplysninger, udbytteskat og modtagere), der kan vælges i feltet *indberetningsområde*.

**Borger**

Log på TastSelv Borger som hidtil ved brug af NemId, digital signatur eller TastSelv-kode.

I kolonnen *indberetning/beregning* klikkes på *Profiloplysninger*.

Et nyt skærmbillede fremkommer med overskriften *Profiloplysninger*. Vælg herefter fanen *Autorisation af rådgiver/andre til TastSelv*.

I feltet *autorisation gives til* indtastes Elley Revision’s CVR-nr. med cifrene *10 93 86 94* (uden indtastning af mellemrum).

På den første linie med *Generel autorisation* klikkes på rubrikken under *autorisation* og et flueben fremkommer.

Feltet *udløbsdato* udfyldes automatisk, men skal rettes så den gælder 5 år frem i tiden (f.eks. 12.12.2012 rettes til 12.12.2016).

Klik på feltet *Godkend.*